**ОБАВЕШТЕЊЕ О НАЧИНУ ПОЛАГАЊА ЗАВРШНОГ ИСПИТА ИЗ ПРЕДМЕТА РАЧУНОВОДСТВО ЗА ГЕНЕРАЦИЈУ 2019/20**

НАЧИН ПОЛАГАЊА ИСПИТА У ЈУНСКОМ, СЕПТЕМБАРСКОМ И ОКТОБАРСКОМ ИСПИТНОМ РОКУ

**На завршном испиту студенти ће имати:**

1. Теоријски део који се састоји из пет питања. Питања се припремају на основу оквирних теоријских питања која се налазе на страници професорке и асистента.

Теоријски део је вреднован са 10 поена и студент мора остварити минимално 6 поена како би овај део испита био признат.

2. Књижење пословних промена кроз главну књигу и дневник. Задатак обухвата састављање почетног биланса стања, књижење пословних промена и утврђивање резултата. Задатак се припрема на основу целокупне материје која је објављена на страницама предметних професора. Пример задатка за припрему завршног испита се налази на страници професорке и асистента.

Задатак је вреднован са 45 поена и студент мора остварити минимум 23 поена како би се овај део испита признао.

**Напомена:**

* За успешно полагање завршног испита студент мора положити и теоријски део (са минимално 6 поена) и задатак (са минимално 23 поена).
* Уколико студент положи само теоријски део а задатак не уради добро, теоријски део му се признаје и не мора га поново полагати.
* Уколико студент положи само задатак а теоријски део не уради добро, у следећем испитном року поново полаже оба дела градива.

**ОВАЈ НАЧИН ПОЛАГАЊА ВАЖИ САМО ДО КРАЈА АКАДЕМСКЕ ГОДИНЕ (ЗАКЉУЧНО СА ПОСЛЕДЊИМ РОКОМ У ОКТОБРУ). НАКОН ТОГА СТУДЕНТИ ЋЕ ПОЛАГАТИ ОВАЈ ПРЕДМЕТ КАО И ДО САДА ОДНОСНО:**

* Први колоквијум који се односи на теоријски део (максимално 10 поена, минимално 6 поена).
* Други колоквијум који се односи на књижење пословних промена кроз главну књигу (максимално 20 поена, минимално 11 поена).
* Завршни испит који обухвата целокупно градиво које се односи на књижење пословних промена (максимално 45, минимално 23 поена).

За сва додатна питања и нејасноће слободно нас контактирајте на имејл.

Ваши предавачи,

Сања и Стеван